На основу члана 37. Статута Града Ниша ("Службени лист Града Ниша", број 88/08) и члана 2. Одлуке о оређивању надлежног органа за спровођење поступка давања у закуп пољопривредног земљишта у државној својини (''Службени лист Града Ниша'' број 5/07),

Скупштина Града Ниша, на седници од \_\_\_\_\_\_\_\_\_\_\_\_2014.године, доноси

**Р Е Ш Е Њ Е**

**О ОБРАЗОВАЊУ КОМИСИЈЕ ЗА СПРОВОЂЕЊЕ ПОСТУПКА ЈАВНОГ НАДМЕТАЊА ЗА ДАВАЊЕ У ЗАКУП ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ**

**ПО**

**ПРОГРАМУ ЗАШТИТЕ, УРЕЂЕЊА И КОРИШЋЕЊА ПОЉОПРИВРЕДНОГ ЗЕМЉИШТА НА ТЕРИТОРИЈИ ГРАДА НИША ЗА 2014. ГОДИНУ**

**I**

Образује се Комисија за спровођење поступка јавног надметања за давање у закуп пољопривредног земљишта у државној својини по Програму заштите, уређења и коришћења пољопривредног земљишта на територији Града Ниша за 2014. годину (у даљем тексту: Комисија) у саставу:

* **Малиша Радовановић**, председник, дипломирани инжењер пољопривреде – Управа за пољопривреду и развој села;
* **Татјана Балабан,**  заменик председника, дипломирани инжењер пољопривреде – Управа за пољопривреду и развој села;

Чланови и заменици чланова Комисије:

* **Зоран Веселиновић**, члан, дипломирани правник – Управа за имовину и инспекцијске послове;

**Милена Чанак**, заменик члана, дипломирани правник – Управа за имовину и инспекцијске послове,

* **Зоран Албијанић**, члан, дипломирани економиста - Управа за финансије, изворне приходе локалне самоуправе и јавне набавке;

**Ратко Живковић**, заменик члана, дипломирани економиста – Управа финансије, изворне приходе локалне самоуправе и јавне набавке;

* **Радосав Миливојевић**, члан, дипломирани инжењер грађевинарства, Управа привреду, одрживи развој и заштиту животне средине;

**Слободан Дудић**, заменик члана, дипломирани инжењер пољопривреде – Управа за пољопривреду и развој села,

* **Ненад Петровић**, члан, геодетски техничар – Управа за имовину и инспекцијске послове;

**Љиљана Пеjчић**, заменик члана, геодетски техничар- Управа за за имовину и инспекцијске послове .

**II**

Задатак Комисије је да у складу са задатим роковима:

* Донесе акт (правилник/ упутство) којим се уређује поступак и начин јавног надметања

- Одреди цену закупа за давање у закуп по праву пречег закупа пољопривредног земљишта у државној својини а на основу просечне последње излицитиране цене на последњем одржаном јавном надметању за пољопривредно земљиште у државној својини истог квалитета које је дато у закуп на територији Града Ниша;

- Непосредно и на основу података надлежних органа одреди тржишне цене закупа пољопривредног земљишта у државној својини, за сваку катастарску парцелу планирану за давање у закуп и за свако јавно надметање по катастарским општинама на територији Града Ниша,које је обухваћено Програмом;

- Изврши увид у предметне парцеле, водећи рачуна о могућности њихове и коришћења у сврху пољопривредне производње, сагледа положај и приступ парцелама, близину и проходност саобраћајних прилаза, близину извора за наводњавање, културу и класу парцеле;

- Код утврђивања цена узме у обзир податке Управе јавних прихода о тржишним ценама и ценама закупа пољопривредног земљишта као и податке о тржишним ценама закупа пољопривредног земљишта истог квалитета на подручју на коме се парцела налази;

- Непосредно и на основу података надлежних органа одреди цену закупа пољопривредног земљишта у државној својини у вансудским поравнањима која се закључују у случају бесправног заузећа пољопривредног земљишта у државној својини;

- Одреди датум објављивања одлуке о расписивању јавног огласа,

* Изврши прикупљање писаних понуда (или спроведе јавну лицитацију) за давање у закуп пољопривредног земљишта у државној својини ( два круга или само у другом кругу);
* Утврди период закупа државног пољопривредног земљишта, по парцелама;
* Утврди услове за пријављивање на јавно надметање;
* Пропише која је документација потребна за пријављивање на јавно надметање,
* Пропише рок за подношење пријава
* Утврди датум јавног надметања,
* Утврди датум обиласка парцела које су предмет издавања по катастарским општинама,
* Утврди лицитациони корак,
* Спроведе поступак по огласу за јавно надметање, утврди најповољнију понуду односно лице које понуди да плати највећи износ закупнине, и у вези са тим сачини извештај
* Спроведе поступак давања на коришћење без плаћања накнаде пољопривредног земљишта у државној својини, и у вези са тим сачини извештај
* Спроведе поступак давања у закуп пољопривредног земљишта у државној својини по праву пречег закупа и у вези са тим сачини извештај
* Сачини предлог Одлуке о давању на коришћење без плаћања надокнаде пољопривредног земљишта у државној својини, Одлуке о давању у закуп пољопривредног земљишта у државној својини по праву пречег закупа, које доставља Градоначелнику;
* Сачини предлог Одлуке о избору најповољнијег понуђача и Одлуку о давању у закуп пољопривредног земљишта у државној својини, који доставља Градоначелнику;
* Води записнике о својим активностима и доноси закључке и остала потребна акта.

**III**

Мандат именованих чланова Комисије траје до окончања поступка давања у закуп пољопривредног земљишта у државној својини по Програму заштите, уређења и коришћења пољопривредног земљишта на територији Града Ниша за 2014. годину.

**IV**

Стручно- административне послове за потребе Комисије обављаће Управа за пољопривреду и развој села.

**V**

Решење објавити у ''Службеном листу Града Ниша''.

Број: \_\_\_\_\_\_\_\_\_\_\_\_

У Нишу, \_\_\_\_\_\_\_\_\_ 2014. године

**СКУПШТИНА ГРАДА НИША**

**ПРЕДСЕДНИК**

Проф. др Миле Илић

***Образложење***

Чланом 60.став 1. Закона о пољопривредном земљишту (''Службени гласник РС'', број 62/2006, 41/09), прописано је да пољопривредним земљиштем у државној својини располаже и управља држава преко Министарства а члановима 61, 62, 64,64а,64б, истог Закона, прописује се поступак давања на коришћење без плаћања надокнаде пољопривредног земљишта у државној својини, поступак давања у закуп пољопривредног земљишта у државној својини по праву пречег закупа, поступак давања у закуп пољопривредног земљишта у државној својини, односно поступак јавног надметања за давање у закуп пољопривредног земљишта у државној својини у првом и другом кругу, као и ингеренције јединице локалне самоуправе у наведеним поступцима.

Годишњим програмом заштите, уређења и коришћења пољопривредног земљишта на територији Града Ниша за 2014.годину (''Службени лист Града Ниша'' бр. 27/14) глава I - Општи део (табела 15. - Преглед груписаних јавних надметања) прописане су парцеле за давање на коришћење или у закуп у 2014.години.

Чланом 2. Одлуке о оређивању надлежног органа за спровођење поступка давања у закуп пољопривредног земљишта у државној својини (''Службени лист Града Ниша'' број 5/07), прописано је да Скупштина Града Ниша доноси Решење којим образује Комисију за давање у закуп пољопривредног земљишта у државној својини.

На основу наведеног а у циљу реализације дела Програма заштите, уређења и коришћења пољопривредног земљишта на територији Града Ниша за 2014. годину који се односи на коришћење пољопривредног земљишта у државној својини, доноси се Решење као у диспозитиву.

**УПРАВА ЗА ПОЉОПРИВРЕДУ И РАЗВОЈ СЕЛА**

**ЗАМЕНИК НАЧЕЛНИКА**

Љубиша Стојановић